Publication: Magyar Közlöny
Issue: MK-2001-122 (Year: 2001, Number: 122)
Era: 1990-2004
Section: 1973. évi I. törvény (a továbbiakban: Be.) 53. §] a bűncselekmény időpontjában egy háztartásban élő egyeneságbeli
Paragraph Index: 68

(1) A 6. § (2) bekezdésének alkalmazásában jövedelem: a személyi jövedelemadóról szóló törvényben jövedelemként meghatározott vagyoni érték (bevétel) munkavállalói járulékkal, személyi jövedelemadóval, egészségbiztosítási és nyugdíjjárulékkal, valamint a jövedelemadóról szóló törvényben elismert költségekkel csökkentett része, függetlenül attól, hogy adómentesnek vagy adókötelesnek minősül. Jövedelemnek kell tekinteni továbbá — a személyi jövedelemadóról szóló törvény rendelkezéseitől függetlenül — minden olyan, az állami szociális vagy társadalombiztosítási rendszer keretében nyújtott rendszeres ellátást, amelynek célja a jogosult jövedelemszerű ellátásának (megélhetésének) biztosítása. (Ezek különösen: öregségi nyugdíj, rokkantsági nyugdíj, baleseti rokkantsági nyugdíj, házastársi pótlék, árvaellátás, özvegyi nyugdíjra való jogosultság megszűnésére tekintettel kapott végkielégítés, árvaellátásra jogosult gyermekre tekintettel kapott özvegyi nyugdíj és baleseti állandó özvegyi nyugdíj, munkanélkülijáradék, nyugdíj előtti munkanélküli-segély, rokkantsági járadék).

Source: https://magyarkozlony.hu/hivatalos-lapok/8c4880ccf1170676256ce672d6e533688ddd4962/dokumentumok/fce0be49a3a9629ed22a330931a038d5e24c6788/letoltes